b'\n_START_ARTICLE_\nJanez Isteni\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1963 na ljubljanski Biotehni\xc5\xa1ki fakulteti in prav tam 1988 tudi magistriral. Strokovno se je izpopolnjeval v Franciji (1968/1969). Od 1964 do 1989 je bil zaposlen v Slovenijavinu oziroma v Slovinu v Ljubljani, kjer je bil v letih 1967\xe2\x88\x921978 glavni enolog; ve\xc4\x8d let je slu\xc5\xbeboval tudi v Nem\xc4\x8diji in pomembno prispeval k uveljavitvi na\xc5\xa1ih vin na tujih trgih. Je tudi mednarodni degustator, med drugim pa je bil v letih 1982\xe2\x88\x921986 jugoslovanski predstavnik pri Mednarodni vinski organizaciji. Leta 1993 je postal zasebni vinogradnik v Stari vasi na Bizeljskem in je tu kot prvi zasebnik po 2. svetovni vojni v Sloveniji z lastno blagovno znamko za\xc4\x8del proizvajati penino. Zgodovina penin Isteni\xc4\x8d, sega v davno leto 1968, ko je Janez Isteni\xc4\x8d izdelal svojo prvo steklenico penine v Stari vasi na Bizeljskem in jo poimenoval po svoji h\xc4\x8derki Barbari, ki je bila rojena istega leta._NEWLINE_V \xc4\x8dasu \xc5\xa1tudija se je ukvarjal tudi s \xc5\xa1portom in bil nogometni vratar pri NK Odred, predhodniku dana\xc5\xa1njega Nogometnega kluba Olimpija.'